Lapin tyttö talvella
Mitä huolin Ruijan riekko,
 Tuiman tunturin kananen,
 Tuulten siskonen siveä,
 Ahavaisen armastettu:
 Ulko-ilma tupanani,
 Kuusen oksat ortenani,
 Kuu ja tähdet kynttilänä,
 Revontulet roihunani,
 Lumi puhtahin lakana,
 Lehvä pehmyt pieluksena,
 Vasikat kisailijani.
 Jospa huolia tulikin,
 Kyllä poisti Pohjatuuli,
 Kyllä vie vihainen viima,
 Laulellessa, taidellessa
 Joutessani joikuttaissa.

[O. A. F.] [Lönnbo]–hm.

O. A. F. Lönnbohm
Runot